
Rugăciunile începătoare 
În numele Tatălui și al Fiului şi al Sfântului Duh, Amin. 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 

Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 


Apoi troparele de umilinţă, glasul 6: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Sfinte Nicolae Planas, cel care din copilărie ai prins drag de biserică și care copil 
fiind pe ascuns mergeai în lăcaşul Domnului de pe moşia părinților tăi, fredonând 
cântările auzite în timpul slujbei pentru a-ţi bucura sufletul cu ele, auzi rugăciunile 
noastre şi du-le cu credinţa ta la cer pentru a proteja căsnicia noastră. 


Icosul 1 

Fiind bine plăcut Domnului încă din fragedă pruncie, mijloceşte cu puterea rugă- 
ciunii tale împăcarea dintre noi și caută spre sufletele noastre goale de dragoste 
pentru a le umple cu credinţă față de Cel de Sus şi faţă de învăţăturile Sale pentru a 
ne împăca și a grăi cu bucurie ţie acestea: 

Bucură-te, copil plăcut Domnului, care ai vestit cu vocea ta bucuria credinței; 
Bucură-te, cel ce de mic copil ştiai rânduiala Liturghiei și rânduieşte cu înțelepciu- 
ne viaţa noastră. 

Bucură-te, cel care de copil ai știut importanța simplităţii; 

Bucură-te, cel care din pruncie ai îndrăgit curăţenia sufletească; 

Bucură-te, cel care de mic ai primit ca dar harisma înainte vederii; 

Bucură-te, cel ce iubeşti familiile şi doreşti pacea lor; 

Bucură-te, Sfinte Nicolae Planas, iubitorule de pace și mijlocește cu rugăciunile 
tale împăcarea dintre noi! 


Condacul al 2-lea 

Rămas fără tată din tinereţe, te-ai mutat la Atena cu mama ta unde te-ai căsătorit şi 
ai avut fiu. Pierzându-ţi soția la scurtă vreme nu ai deznădăjduit, ci punându-ţi în- 
crederea în voia lui Dumnezeu ai continuat a-ţi dedica viaţa Lui, grijind sufletele 
oamenilor fără a te opri nici o zi din dumnezeiasca Liturghie timp de peste 50 de 
ani. Prin asta ai ajutat pe mulți să găsească drumul cel bun în viaţă, ştiind toți că 
sfatul tău este sfatul Domnului şi că rugăciunile tale sunt bine primite în faţa Sa. 
Drept pentru care ne rugăm: auzi-ne şi pe noi, primește rugăciunile noastre şi du-le 
cu credinţa ta la cer pentru a proteja căsnicia noastră. 


Icosul al 2-lea 
Cuprins fiind de dragoste faţă de oameni, nu te-ai odihnit nici o clipă oferind prin 
slujbele şi sfaturile tale liniște sufletelor tulburate de cele omeneşti, căutând tot 


Ar Dr De De De de De Dr Dr De De e Dr De dr Dr de De de de dr fr A A 


Xp XP XP IP IE ID e E 30 IE 3 2 2 2 E E 30 E 30 3 De DP E IE IE E IE XX 


De De de De Dr De De De De De De Dr Dr de De De de De Dr Dr de de de dr dr d 


Xp PP IP IP IE E 2 E 30 E 3 2 2 2 e 30 E IE IE 2 E 2 E E XX 


timpul a le pune viața în bună rânduială și a le descoperi lor voia lui Dumnezeu, 
care este cu mult peste înțelepciunea omenească şi atotştiutoare. Pentru asta oame- 
nii te căutau și fără să vrei ai devenit preotul întregii Atene, drept pentru care te ru- 
găm ascultă rugăciunea noastră în care îţi zicem așa: 

Bucură-te, cel care peste 50 de ani în fiecare zi ai ținut Sfânta Liturghie; 

Bucură-te, cel care din dragoste față de oameni îi pomeneai ani la rând fără a cere 
nici o răsplată; 

Bucură-te, cel care toată viața ai mâncat numai o dată în zi restul timpului petre- 
cându-l în rugăciune; 

Bucură-te, cel care înţelege slăbiciunile omenești şi se roagă pentru depăşirea lor; 
Bucură-te, cel care ai iubit oamenii ca pe tine însuţi și ai făcut totul ca să le vindeci 
sufletul; 

Bucură-te, Sfinte Nicolae Planas, iubitorule de pace și mijlocește cu rugăciunile 
tale împăcarea dintre noi! 


Condacul al 3-lea 

Deşi duceai o viaţa aspră în post, rugăciune și privegheri, nu te-ai îmbolnăvit ni- 
ciodată, toate acestea făcându-le cu dragoste faţă de Dumnezeu şi oameni, aceasta 
fiind cea mai mare bucurie a ta. De asta bisericuţele unde slujeai deveneau locuri 
de mângâiere şi scăpare pentru mulți care căutau linişte şi răspunsuri la întrebările 
vieţii. Pentru că şi noi căutăm răspunsuri pentru a ne îndrepta căsnicia şi a trăi 
împăcaţi te rugăm, primeşte rugăciunile noastre şi du-le cu credinţa ta la cer pentru 
a proteja căsnicia noastră. 


Icosul al 3-lea 

Deși aveai mare trecere în faţa lui Dumnezeu celui drept şi fiind fără de păcat, te 
considerai cel mai nevrednic dintre toți oamenii dând dovadă de adevărată sme- 
renie. Prin acest fel de a fi, pe mulţi i-ai făcut să cugete asupra păcatelor lor şi rod 
bun ai semănat în ogorul sufletelor lor căutând ca după ce te-au cunoscut să se în- 
drepte pe calea cea bună. Pentru asta, te rugăm, pune şi în sufletele noastre sâmânță 
de gând bun și bună vieţuire, ca împreună să-ți cântăm: 

Bucură-te, cel care ai fost model de cuvioşenie atenienilor şi nu numai lor; 
Bucură-te, cel care aveai răbdare şi pentru cel mai păcătos; 

Bucură-te, cel care n-ai supărat pe nimeni; 

Bucură-te, cel care nu s-a supărat pe nimeni; 

Bucură-te, cel care avea milă de orişicare; 

Bucură-te, cel care s-a nevoit întru Domnul cu bucurie; 

Bucură-te, Sfinte Nicolae Planas, iubitorule de pace și mijlocește cu rugăciunile 
tale împăcarea dintre noi! 

Condacul al 4-lea 

Toţi cei care te-au cunoscut laudă smerenia și modestia ta. Toate neajunsurile din 
partea oamenilor le-ai primit cu îndelungă răbdare, tăcere și rugăciune drept pentru 
care ai primit de la Dumnezeu har de a face minuni pentru toţi cei necăjiţi, dar în- 
deosebi pentru cei căsătoriți aducând în casele lor la vreme de necaz bună înţe- 
legere, pace şi bucurie, stând stavilă cu rugăciunile tale ispitirilor celui rău. Pentru 
acestea, te rugăm, primește rugăciunile noastre şi du-le cu credinţa ta la cer pentru 
a proteja căsnicia noastră. 


Icosul al 4-lea 

„Cânta-voi Dumnezeului meu până ce voi fi” le spuneai celor care se minunau de 
puterea ta de a te jertfi Domnului zi de zi în rugăciune și pentru râvna ta se în- 
torceau şi ei cu gândul la Domnul, lăsându-și sufletul în grija Lui. Așa și noi astăzi 
ne închinăm Lui pentru iertarea păcatelor noastre, pentru înţelepţire, dragoste şi 
unire lăsând deoparte gândul cel rău care ne tulbură sufletul ştiind că puterea Lui 
este peste puterea celui care ne vrea răul. Drept pentru care, cu dragoste îţi zicem 
ție așa: 

Bucură-te, cel cel care ajuta familii nevoiaşe atât material cât şi sufletește; 
Bucură-te, cel care ajuta orfanii şi văduvele; 

Bucură-te, cel care plăteai studiile celor săraci fără că nimeni să ştie; 

Bucură-te, cel care ai căsătorit multe fete sărace pentru a le izbăvi de stricăciune; 
Bucură-te, cel care ai adus liniștea şi pacea în multe familii tulburate; 

Bucură-te, cel care ai înțelepțit prin harul tău soţii căzuţi în păcat; 

Bucură-te, cel care nu suferea stricăciunea şi întorcea spre Domnul pe cel nepu- 
tincios; 

Bucură-te, Sfinte Nicolae Planas, iubitorule de pace și mijlocește cu rugăciunile 
tale împăcarea dintre noi! 


Condacul al 5-lea 

Credinţa neîndoielnică şi evlavia avută în săvârşirea sfintelor tale datorii a fost 
vădită lumi când ai împărtăşit leprosul şi Sfântul Trup al Domnului nu l-a putut 
înghiți fiind gura sa mult prea distrusă: Căzând anafura din gura leprosului nu ai 
pregetat a o lua repede în gura ta pentru a nu se risipi această binecuvântare 
dumnezeiască şi a se face păcat, fără a păţi nimic mai apoi. Asta pentru că a ta cre- 
dinţa a fost şi este mai puternică decât boala, drept pentru care, te rugăm, primește 
rugăciunile noastre şi du-le cu credinţa ta la cer pentru a proteja căsnicia noastră. 


Icosul al 5-lea 
Fiind învrednicit de haruri dumnezeieşti nu ţi-a fost nici scârbă şi nici frică nu ai 
avut să iei Trupul Domnului căzut din gura leprosului şi să-L înghiți, socotind că 

puterea lui Dumnezeu este peste puterea bolii. Aşa socoteşte te rugăm şi acum 
necazul nostru, arâtând că puterea Celui de Sus poate înfrânge tulburarea abătută 
de cel rău spre casa noastră, distrugând toate vicleniile sale aşa cum a distrus mi- 
crobul leprei din anafura căzută din gura leprosului. Şi drept mulțumire pentru 
aceasta, îţi zicem ţie aşa: 

Bucură-te, cel care l-ai pus pe Dumnezeu mai sus de tot şi de toate; 

Bucură-te, cel a cărui credință este de nepătruns pentru noi; 

Bucură-te, cel care nu te-ai temut toată viaţa de nimic, decât să nu-l superi pe 
Dumnezeu; 

Bucură-te, cel care ai dat speranță oamenilor; 

Bucură-te, cel care cunoaşte puterea credinţei şi o trăiește; 

Bucură-te, cel care ştie că toate sunt posibile în Domnul; 

Bucură-te, Sfinte Nicolae Planas, iubitorule de pace şi mijloceşte cu rugăciunile 
tale împăcarea dintre noi! 


Condacul al 6-lea 

Odată, la prăznuirea Sfântului mucenic Foca, una din ficele tale duhovniceşti a 
văzut apărând în spatele tău un preot cu camifalcă ce urmărea slujba. Întrebându-te 
cine €, pentru că nu avea ce căuta acolo, i-ai făcut cunoscut că e însuși sfântul a că- 
rui pomenire se făcea în acea zi. Dar pentru tine asta era ceva firesc. Având mare 
comuniune cu sfinţii ţi se părea ceva firesc a-i vedea, în timp ce pentru ea dar și 
pentru noi este ceva peste putință a înţelege cum e posibil. Primind acest dar de la 
Domnul pentru evlavia ta, te rugăm, primeşte rugăciunile noastre şi du-le cu cre- 
dinţa ta la cer pentru a proteja căsnicia noastră. 


Icosul al 6-lea 

Primind harul de a vedea sfinţii te-ai dovedit a fi demn de încrederea lui Dumnezeu 
pentru viața sfințită pe care ai dus-o pe pământ, prin aceasta binecuvântându-te cu 
multe daruri folositoare oamenilor, printre care şi darul de aduce pe drumul ce bun 
soții rătăciți pe cărări neplăcute Domnului. Făcând toate după placul Celui de Sus 
ai arătat prin harismele tale că ești bine plăcut Lui şi că ai trecere înaintea Sa, drept 
pentru care ne rugăm ţie aşa: 

Bucură-te, cel care ai putut vedea Sfinţii încă din timpul vieţii; 

Bucură-te, cel care ca un sfânt ai trăit pe pământ; 

Bucură-te, cel care nu suportă minciuna; 

Bucură-te, cel care mustră pe cel care înșeală; 

Bucură-te, conştiinţă aprinsă a celor care strică casele oamenilor; 

Bucură-te, mustrare dumnezeiască a celor care duc în ispită; 

Bucură-te, vindecare a celor care vor să iasă din păcat; 

Bucură-te, Sfinte Nicolae Planas, iubitorule de pace și mijlocește cu rugăciunile 
tale împăcarea dintre noi! 


Condacul al 7-lea 

Rugându-te pentru bolnavul Iacov, i s-a arătat lui în acea noapte în vis sfântul a că- 
rui nume îl purta și l-a uns pe spate cu alifie în semnul Sfintei Cruci, trezându-se 
astfel sănătos. Prin această minune s-a vindecat nu numai trupeşte ci şi sufletește 
dând slavă Domnului Dumnezeului nostru cel adevărat toată viaţa lui, pomenind şi 
numele tău alături de cel al sfântului care l-a vindecat până în clipa morții. Știind 
puterea rugăciunilor tale făcătoare de minuni, te rugăm, primeşte rugăciunile noa- 
stre şi du-le cu credinţa ta la cer pentru a proteja căsnicia noastră. 


Icosul al 7-lea 

Dorind să faci pururea bine, ai aflat în casa unde ai făcut Sfântul Maslu pe bol- 
navul acela Iacov şi i-ai făcut lui cunoscut faptul că poartă numele Sfântului Iacov, 
ruda Domnului, rugându-te pentru sănătatea lui neîntârziat şi peste noapte acesta s- 
a vindecat. Aşa precum pe străinul acela l-ai făcut bine, vindecă cu rugăciunile tale 
şi sufletele noastre aflate în necaz ca să te lăudăm pe tine așa: 

Bucură-te, cel care pururea ai vrut să faci bine pe cei bolnavi trupeşte; 

Bucură-te, cel care pururea ai vrut să faci bine pe cei bolnavi sufletește; 

Bucură-te, cel ale cărui rugăciuni Dumnezeu le-a ascultat de fiecare dată; 
Bucură-te, cel care toate acestea le făceai cu discreţie; 

Bucură-te, cel care ajută pe tot omul aflat în necaz; 

Bucură-te, cel care nu-şi întoarce faţa de la instristările noastre; 

Bucură-te, Sfinte Nicolae Planas, iubitorule de pace și mijlocește cu rugăciunile 
tale împăcarea dintre noi! 


Condacul al 8-lea 

Venind cu credinţă la tine tânăra care trăia în păcat de 9 ani cu bărbatul acela care 
nu voia s-o ia de nevastă te-ai rugat pentru ei cu multă ardoare pentru a ieși din pă- 
cat. Şi iată că nu după mult timp tânăra a venit la biserica ta cu bărbatul acela și 
acesta, când a dat cu ochii de tine, ca şi cum deodată s-ar fi destrămat legăturile 
nevăzute ale diavolului 1-a zis fetei: „Vreau să mă căsătoresc” şi în 10 zile au făcut 
nunta, luându-te pe tine protector al căsniciei lor. Așa şi noi fiind tulburaţi în 
căsnicia noastră de vicleniile celui rău, te rugăm, primeşte rugăciunile noastre şi 
du-le cu credinţa ta la cer pentru a proteja căsnicia noastră. 


Icosul al 8-lea 
Pentru suferinţa tinerei aceleia care trăia de 9 ani în păcat cu bărbatul acela care nu 
voia s-o ia de soţie te-ai rugat Domnului pentru ei și îndată s-a făcut nunta. Vâzând 

binele pe care le-ai făcut lor tinerii aceia te-au luat protectorul căsniciei lor şi fă- 
când ascultare faţă de tine au trăit fericiți până la adânci bătrâneți ducând împreună 
o viaţă bine plăcută Domnului. Asemenea lor ne rugăm şi noi ţie, îndrumă-ne să ne 
găsim liniştea şi pacea ca să putem să te lăudăm așa: 

Bucură-te, cel care îi întorci pe drumul cel bun pe cei rătăciţi; 

Bucură-te, cel care te rogi cu osârdie pentru toţi cei păcătoşi; 

Bucură-te, cel care îi ridici pe toți cei căzuţi în păcat; 

Bucură-te, cel care binecuvântezi cu rugăciunile tale familile; 

Bucură-te, cel care ocroteşti familiile celor care se roagă către tine; 

Bucură-te, cel care înţelepţeşti pe cei căzuţi în ispitele diavolului; 

Bucură-te, Sfinte Nicolae Planas, iubitorule de pace și mijlocește cu rugăciunile 
tale împăcarea dintre noi! 


Condacul al 9-lea 

Când femeia cea necunoscută a vrut a-ţi dărui o prescură i-a1 spus ei că n-o poţi lua 
pentru că trăia necununată, desi nu ai mai văzut-o niciodată până atunci. La fel nu 
i-ai dat mâna femeii aceleia care a vrut să te cunoască, pentru că ai ştiut că trăia în 
păcat. Prin acestea le-ai mustrat cu blândeţe și amândouă au căutat cu atenţie spre 
sufletele lor, îndeptându-şi viaţa. Pentru că ai puterea a vedea nevăzutul și a şti ne- 
ştiutul, te rugăm, primește rugăciunile noastre şi du-le cu credinţa ta la cer pentru a 
proteja căsnicia noastră. 


Icosul al 9-lea 

Având harisma înainte vederii ai cunoscut că femeile acelea trăiau în păcat şi din 
milă pentru păcatele lor ai găsit calea cea mai potrivită să le îndrepți viaţa. Ase- 
menea lor îndreaptă și viaţa noastră noastră pentru că multe greșeli le facem fără să 
le conștientizăm răul pe care ni-l facem atât nouă cât şi celorlalți, pierzând sufletele 
noastre şi tulburând sufeletele celor din jur. Ajută-ne să ieşim din ispitele în care 
am intrat ca să-ţi cântăm cu dragoste: 

Bucură-te, lumânare care aprinzi lumina conştiinţei noastre; 

Bucură-te, sfânt care ne arăţi unde greşim; 

Bucură-te, cel care ne ajuţi să îndreptăm greşeala; 

Bucură-te, cel care te rogi alături de noi ca să ne îndreptăm; 

Bucuru-te, cel care binecuvântezi îndreptarea noastră şi te rogi pentru noi; 
Bucură-te, Sfinte Nicolae Planas, iubitorule de pace și mijloceşte cu rugăciunile 
tale împăcarea dintre noi! 


Condacul al 10-lea 
Fiicei acelei bolnave care punea mult preţ pe înfăţişare şi care te-a judecat pentru 
hainele tale cele nevoite în rugăciune şi ascultare, i te-ai arătat în vis în haine lu- 

minoase şi prin asta cugetul ei s-a mustrat înțelegând că mai de preţ este sufletul 
omului decât îmbrăcămintea lui. Asemenea ei și noi greşim de multe ori punând 
preţ pe ce nu contează, îndepărtând prin asta de noi harul lui Dumnezeu. Aşa cum 
ai scăpat-o pe ea de această mândrie fără rost, scapă-ne şi pe noi de dânsa și te ru- 
găm, primește rugăciunile noastre şi du-le cu credinţa ta la cer pentru a proteja căs- 
nicia noastră. 


Icosul al 10-lea 

Ştiind că bogăția sufletului nostru este mai de preţ decât averea noastră, te-ai arătat 
în vis fetei aceea care te-a judecat pentru hainele care le purtai şi a înţeles că gre- 
şea. Asemenea ei, luminează-ne mintea ca să căutăm numai cele cu adevărat folo- 
sitoare sufletului în acestă viaţă pentru a ne putea bucura de toate binecuvântările 
lui Dumnezeu. Ajută-ne să găsim calea către cele veșnice și nu către cele trecătoare 
ca să te putem lăuda astfel: 

Bucură-te, cel care păzeşte veşnicia; 

Bucură-te, cel care cunoaşte cele cu adevărat spre folos sufletului; 

Bucură-te, grădinarul sufletelor noastre; 

Bucură-te, cel care ne luminează viaţa cu lumina cunoștinței; 

Bucură-te, cel care ne învaţă să nu judecăm după aparențe; 

Bucură-te, cel care ne îndeamnă să căutăm a cunoaşte sufletele oamenilor; 
Bucură-te, Sfinte Nicolae Planas, iubitorule de pace și mijlocește cu rugăciunile 
tale împăcarea dintre noi! 


Condacul al 11-lea 

Copilul care te-a văzut ridicându-te de la pământ când te rugai i-a spus mamei sale 
minunea, iar aceasta, deși s-a cutremurat, l-a liniștit spunându-i că așa fac toți preo- 
ţii, prinzând şi mai mare evlavia față de tine. Asemenea copilului acela şi mamei 
sale, învredniceşte-ne a avea și noi parte de minunile tale şi primeşte, te rugăm, 
rugăciunile noastre şi du-le cu credinţa ta la cer pentru a proteja căsnicia noastră. 


Icosul al 11-lea 

Pentru dragostea netăgăduită avută către bunul Dumnezeu te ridicai de la pământ 
când te rugai. Atât de înălțătoare era rugăciunea ta încât şi tu te ridicai spre cer 
împreună cu dânsa dovedind încă odată că eşti bine plăcut Celui de Sus pentru 
credinţa ta. Pentru aceasta te rugăm, primește această cântare a noastră: 

Bucură-te, cel care rugându-te te ridicai de la pământ prin credinţa ta; 

Bucură-te, cel care cunoaşte puterea credinţei şi a rugăciunii; 

Bucură-te, cel care ne îndeamnă și pe noi spre rugăciune; 

Bucură-te, cel care găseşte toate răspunsurile în rugăciune; 

Bucură-te, cel care găseşte toată bucuria în rugăciune; 

Bucură-te, cel care mijloceşte prin rugăciunile lui toate cele de folos nouă; 
Bucură-te, Sfinte Nicolae Planas, iubitorule de pace și mijloceşte cu rugăciunile 
tale împăcarea dintre noi! 


Condacul al 12-lea 

Bunule Nicolae Planas, care ai cuprins cu dragostea ta toți oamenii şi pe toți ai cău- 
tat a-1 duce spre mântuire, care prin exemplul vieţii tale ai luminat viaţa multora, 
care prin credinţa ta ai adus la credinţă pe mulți, care urmând drumul cel drept spre 
slava lui Dumnezeu ai întors pe mulți de pe cărări rătăcite primeşte, te rugăm, 
rugăciunile noastre şi du-le cu credinţa ta la cer pentru a proteja căsnicia noastră. 


Icosul al 12-lea 

Cel care prin sfântă vieţuire pământească ai cunoscut mila lui Dumnezeu care te-a 
învrednicit cu haruri care mai de care mai alese, ai grijă de căsnicia noastră cu ru- 
găciunile tale şi dă-ne înţelepciunea de a ne ierta unii pe alţii ca să-ţi putem aduce 
cu pace aceste laude: 

Bucură-te, cel care te-ai sfințit pentru credința ta încă din timpul vieții; 

Bucură-te, cel care aduce pace în viaţa şi în casele noastre; 

Bucură-te, cel care răspunde tot timpul rugăciunilor noastre; 

Bucură-te, cel care bine rânduieşte viața noastră; 

Bucură-te, cel care ne mustră cu blândeţe pentru greșelile noastre; 

Bucură-te, cel care ne iartă de fiecare dată; 

Bucură-te, cel care ne face sufletul să zâmbească; 

Bucură-te, cel care are grijă să nu mai greşim; 

Bucură-te, cel care ne arată calea cea dreaptă; 

Bucură-te, Sfinte Nicolae Planas, iubitorule de pace și mijlocește cu rugăciunile 
tale împăcarea dintre noi! 


Condacul al 13-lea (de 3 ori) 

Închinându-ţi toată viaţa bunului Dumnezeu, care toate le ştie, toate le vede și pe 
toate le stăpânește, te-ai făcut bine plăcut Lui şi te-a înzestrat cu mari daruri făcân- 
du-te ocrotitor al căsniciei. De aceea te rugăm, apără casa noastră de uneltirile celui 
rău, dă-ne înţelepciunea de fi buni unul cu altul toată viața noastră, izbăvește-ne de 
ispite, de gânduri necurate, ajută-ne să îndreptăm greşelile făcute cu voie sau fără 
de voie, dă-ne părere de rău pentru ele, primeşte, te rugăm rugăciunile noastre şi 
du-le cu credinţa ta la cer pentru a proteja căsnicia noastră. 


Urmează apoi: Icosul I şi Condacul 1 


Icosul 1 

Fiind bine plăcut Domnului încă din fragedă pruncie, mijloceşte cu puterea rugă- 
ciunii tale împăcarea dintre noi şi caută spre sufletele noastre goale de dragoste 
pentru a le umple cu credinţă față de Cel de Sus şi faţă de învăţăturile Sale pentru a 
ne împăca și a grăi cu bucurie ţie acestea: 

Bucură-te, copil plăcut Domnului, care ai vestit cu vocea ta bucuria credinței; 
Bucură-te, cel ce de mic copil ştiai rânduiala Liturghiei şi rânduiește cu înțelepciu- 
ne viaţa noastră. 

Bucură-te, cel care de copil ai știut importanța simplităţii; 

Bucură-te, cel care din pruncie ai îndrăgit curăţenia sufletească; 

Bucură-te, cel care de mic ai primit ca dar harisma înainte vederii; 

Bucură-te, cel ce iubeşti familiile şi doreşti pacea lor; 

Bucură-te, Sfinte Nicolae Planas, iubitorule de pace şi mijloceşte cu rugăciunile 
tale împăcarea dintre noi! 


Condacul 1 

Sfinte Nicolae Planas, cel care din copilărie ai prins drag de biserică și care copil 
fiind pe ascuns mergeai în lăcaşul Domnului de pe moşia părinților tăi, fredonând 
cântările auzite în timpul slujbei pentru a-ţi bucura sufletul cu ele, auzi rugăciunile 
noastre şi du-le cu credinţa ta la cer pentru a proteja căsnicia noastră. 


Sursa: 


https://jurnaldebucovina.com/2022/06/23/acatistul-sfantului-nicolae-planas-ocrotitorul- 
celor-casatoriti/ 

FilOtheos Zervâkos - Sinaxar - Sfântul Nicolae Planâs din Atena 


Între anii 1905-1907, pe când [Alexandros Papadiamandis] se afla în armată, 
frecventa cursurile de Muzică Bizantină ale Școlii «Sfântul loan Damaschin», pe 
care o înființase consăteanul său din Monemvasia, veşnicul întru pomenire 
Andreas 'Tsikn6poulos. La această școală îl avea coleg pe loânnis Alexâkis, con- 
sătean de-al său din Syk6a Lakoniei, care mai târziu avea să devină cântăreţ de 
profesie. lată ce mi-a zis într-o bună zi: «Să vii la bisericuţa Sfântului prooroc 
Elisei, unde se fac privegheri şi unde cântă muzică bizantină Papadiamântis, Mo- 
raitidis şi alții. Te vei folosi mult și, în plus, vei învăţa multe lucruri necesare și 
folositoare despre cântarea sfântă». 


La acele privegheri venea un bărbat pe nume Al6kos, care cânta și el la strană. 
Însă, întrucât era beţiv, când se îmbăta, cânta cu și mai multă evlavie şi cu lacrimi. 
În aceste cazuri, Papadiamântis [Alexandros, scriitorul], care îl cunoştea, zicea: 
«Alekos iar cântă cu evlavie “spirtoasă”» şi de multe ori îl scotea afară din 
Biserică. 


Papa-Nicolae, om simplu şi fără răutate («omul simplu crede toate vorbele» Pilde 
14, 15), zicea: «om bun Alekos, are evlavie și frică de Dumnezeu». lar câteodată, 
după slujbă, îi dădea şi o mică răsplată. Și astfel Alekos, prinzând curaj, s-a 
apropiat mult de papa-Nicolae, devenind prietenul lui nedespărțit. 

Acest fapt însă i-a scandalizat pe anumiţi frați, inclusiv pe mine, care pe atunci 
eram un tânăr de 22-23 ani. Cu toţii insistam pe lângă papa-Nicolae să-l alunge pe 
Alekos, fiindcă este beţiv şi se face pricină de sminteală pentru ceilalți. 


Insă acesta, cu calmul său obișnuit, răspundea: «Alekos este un om bun, foarte bun, 
iubește Biserica şi cântă frumos». 


lar Alekos, prinzând şi mai mult curaj, băga chiar şi mâna în buzunarul părintelui 
Nicolae și-i lua banii pe care îi dădeau diverși creștini pentru a pomeni numele 
părinților, copiilor, fraților şi rudelor acestora. 


Odată, papa-Nicolae avea mai multe monede, pe care Alekos, băgându-i mâna în 
buzunar, încerca să i le sustragă. Dându-și seama de acest lucru, părintele Nicolae, 
fără să se mânie, să-l batjocorească, sau să-l bruscheze, i-a zis cu blândețe: 
«Alekos, încet, încet, încet, Al6kos...». Acela însă şi-a continuat fără nici o jenă 
fapta. Câteodată intra chiar și în Sfântul Altar ca să-i ia banii. 


Mă cuprinde mirarea şi admirația când imi amintesc că papa-Nicolae: vreme de 15 
ore stătea în picioare fără să doarmă, cu toate că avea picioarele cam şubrede şi, în 
plus, suferea și de alte boli. Stătea în picioare pe toată durata privegherii (10-11 
ore) şi apoi, dis de dimineaţă, mergea în parohia lui ca să săvârşească Utrenia şi 
Sfânta Liturghie (încă 4-5 ore). Cu siguranţă că n-ar fi putut rezista atâtea ore dacă 
n-ar fi avut multă răbdare. Şi totuşi, oricâtă răbdare ar fi avut, tot nu ar fi rezistat. 
Pe papa-Nicolae o altă putere îl ţinea în picioare - puterea lui Dumnezeu, harul 
Sfântului Duh, cel care «vindecă cele slabe şi împlineşte pe cele care lipsesc» și 
care le face posibile pe cele imposibile. Putem spune că nu mai trăia el în sine, ci 
Duhul Domnului, Cel care Se odihneşte în inimile celor blânzi, aşa cum se spune 
în cartea Pildelor: «Duhul Domnului se odihnește în inimile blânde, pe când inima 
tulburată este sălaş diavolului». 


Părintele Nicolae niciodată nu se tulbura, nu se mânia, ci îi iubea pe toţi şi se ruga 
pentru toţi. Avea rugăciunea inimii, tristeţea cea «îmbucurătoare», lacrimile cele 
mângâietoare, virtuţi care l-au făcut blând şi moştenitor al pământului celor blânzi, 
adică al Împărăției Cerurilor. 


Ar Dr De De Dr de De dr Dr De De e Dr Dr dr De de De e de dr fr Ar A 


Xp XP 2 IP 3 ID e e 30 IE 3 2 2 2 E E 30 30 30 3 De DP E IE IE E E XX 


p 


e Ar Ar dr dr Dr dr dr dr dr dr dr dr dr dr Ar Ar dr dr dr dr dr dr dr dr A 


Racla cu moaștele Sfântului Nicolae Planas se găsesc în biserica Sfântului loan A 
Kinigos din Atena A 
pas 


Lai 
pas 
A 
x 
e Să imităm şi noi, dragilor, aşa cum poate fiecare, smerenia părintelui Nicolae, ca să 
e dobândim şi noi harul lui Dumnezeu, care să ne ridice din căderea noastră; să 
imităm blândețea sa, ca să se odihnească şi în inimile noastre duhul lui Dumnezeu; 
Dad să-1 imităm răbdarea, ca să ne zidim sufletele pe temeiul neclintit al acesteia și, 
9 astfel, să dobândim Impărăţia cea cerească şi veşnică a lui Dumnezeu. Fie ca toți să 
reușim acest lucru, cu harul şi cu iubirea de oameni a Domnului şi Dumnezeului și 
Mântuitorului nostru, lisus Hristos, şi cu mijlocirile prea curatei Maicii Sale și ale 


Jr tuturor Sfinților. Amin. 
A 


Sursa: https://www.pemptousia.ro/2013/03/sfantul-nicolae-planas-2-martie/ 

